इस मामले में कांग्रेस के लिए सबसे पहली जरूरत पार्टी संगठन को मजबूत करने की है। कांग्रेस के महाधिवेशन के समापन भाषण में राहुल ने नेताओं और कार्यकर्ताओं के बीच दूरी खत्म करने और चुनाव में स्काई लैब उतारने की बजाय विचारधारा से जुड़े पार्टी के जमीनी कार्यकर्ताओं को टिकट देने जैसे जो वायदे किये हैं उससे लगता है कि वे पार्टी संगठन की कमजोरी दूर करने के लिए बहुत चितिंत हैं। हालांकि वे पहले भी संगठन को मजबूत करने के कई प्रयोग कर चुके हैं लेकिन अभी तक उनके सारे प्रयोग नाकाम रहे हैं। महाधिवेशन के समय युवा नेताओं की एक नई टीम पूरे जज्बे के साथ मैदान में कूंदी हैं। जिसका फयदा उन्हें कितना मिलता है यह देखने वाली बात होगी। दूसरे साझेदारी के लिए तैयार हों यह तभी संभव है जब अगुवाकार की खुद की जेब पहले भारी होनी चाहिए।